|  |  |
| --- | --- |
| 26.10.2017. | Nr.12/29 |

**GROZĪJUMS JELGAVAS PILSĒTAS DOMES 2014.GADA 20**.**NOVEMBRA LĒMUMĀ NR.18/28 “ NEKUSTAMĀ ĪPAŠUMA PASTA SALĀ 1, JELGAVĀ DAĻAS NODOŠANA APSAIMNIEKOŠANĀ SIA “ZEMGALES OLIMPISKAIS CENTRS” ”**

( ziņo I.Škutāne)

**Atklāti balsojot: PAR – 14** (I.Jakovels, A.Eihvalds, S.Stoļarovs, L.Zīverts, G.Kurlovičs, A.Rublis, V.Ļevčenoks, R.Vectirāne, D.Olte, A.Garančs, I.Bandeniece, R.Šlegelmilhs, J.Strods, A.Rāviņš), **PRET-** nav, **ATTURAS** – nav,

Saskaņā ar Jelgavas pilsētas domes 2014.gada 20.novembra lēmumu Nr.18/28 “Nekustamā īpašuma Pasta salā 1, Jelgavā daļas nodošana apsaimniekošanā SIA “Zemgales olimpiskais centrs”” ar SIA “Zemgales olimpiskais centrs” noslēgts apsaimniekošanas līgums par nekustamā īpašuma daļas Pasta salā 1, Jelgavā – zemesgabala 1433 m2 platībā, uz tā esošās būves ar kadastra apzīmējumu 0900 006 0279 005 (pārģērbšanās telpas) un inženierbūves (slidotavas laukums) apsaimniekošanu uz laiku līdz 2017.gada 20.novembrim.

Lai nodrošinātu turpmāko publiskās slidotavas darbību Pasta salā 1, Jelgavā un saskaņā ar likuma „Par pašvaldībām” 14.panta otrās daļas 3. un 6.punktu un 15.panta pirmās daļas 6.punktu,

**JELGAVAS PILSĒTAS DOME NOLEMJ:**

Izdarīt grozījumu Jelgavas pilsētas domes 2014.gada 20.novembra lēmuma Nr.18/28 “Nekustamā īpašuma Pasta salā 1, Jelgavā daļas nodošana apsaimniekošanā SIA “Zemgales olimpiskais centrs”” 1.punktā un aizstāt vārdus un skaitļus “uz 3 (trīs) gadiem” ar vārdiem “uz nenoteiktu laiku”.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2017.gada 26.oktobrī